|  |  |
| --- | --- |
| dimokriteio_logo_gr-en | **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ****ΣΧΟΛΗ ΕΠΙΣΤΗΜΩΝ ΑΓΩΓΗΣ****Τμήμα Επιστημών της Εκπαίδευσης στην Προσχολική Ηλικία**Νέα Χηλή, 68131 Αλεξανδρούπολη **HELLENIC REPUBLIC****DEMOCRITUS UNIVERSITY OF THRACE****SCHOOL OF EDUCATION****Department of Education Sciences in Early Childhood**New Chili, GR 68131 Alexandroupoli |

**ΑΝΑΚΟΙΝΩΣΗ**

**ΟΡΚΩΜΟΣΙΑΣ**

**ΤΜΗΜΑΤΟΣ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΣΤΗΝ ΠΡΟΣΧΟΛΙΚΗ ΗΛΙΚΙΑ**

Η τελετή ορκωμοσίας των τελειόφοιτων θα πραγματοποιηθεί την **Παρασκευή 2 Μαΐου 2025 και ώρα 12.00 μ.μ. έως 13.00 μ.μ. στo Αμφιθέατρο Κ. Καραθεοδωρή της Σχολής Επιστημών Αγωγής** με υποχρεωτική παρουσία των ορκιζόμενων. Την ίδια ημέρα και ώρα θα γίνει η απονομή των Μεταπτυχιακών Διπλωμάτων Ειδίκευσης του Προγράμματος Μεταπτυχιακών Σπουδών του Τ.Ε.Ε.Π.Η.: «Επιστήμες της Αγωγής: Καινοτόμες Παιδαγωγικές Προσεγγίσεις σε Πολυπολιτισμικά Εκπαιδευτικά Περιβάλλοντα».

Κατάλογος με τους αριθμούς μητρώου που θα λάβουν μέρος στην ορκωμοσία θα αναρτηθεί μετά το τέλος των αιτήσεων και τον έλεγχο των δικαιολογητικών.

Όσοι από τους προπτυχιακούς φοιτητές επιθυμούν να λάβουν μέρος στην τελετή  θα πρέπει κατά το χρονικό διάστημα

**από την Παρασκευή 04/04/2025 έως και την Πέμπτη 10/04/2025**

να εισέλθουν στη σελίδα  <https://students.duth.gr>  με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, επιλέγοντας από το μενού **Βαθμολογία > Προϋποθέσεις Πτυχίου > Αίτηση για Ορκωμοσία,** προκειμένου:

1. να συμπληρώσουν και να αναρτήσουν την **υπογεγραμμένη** **αίτηση συμμετοχής** στην ορκωμοσία η οποία επισυνάπτεται (συνημμένο αρχείο doc)
2. να αναρτήσουν το αντίγραφο του καταθετηρίου πληρωμής που αφορά στο κόστος εκτύπωσης των μεμβρανών πτυχίου όσοι επιθυμούν την έκδοση μεμβράνης πτυχίου (διαδικασία **προαιρετικής πληρωμής**: Κατάθεση ποσού τριάντα (30) ευρώ για μεμβράνη πτυχίου στον τραπεζικό λογαριασμό

GR88 0172 3530 0053 5304 5938 717 (ΤΡΑΠΕΖΑ ΠΕΙΡΑΙΩΣ) της Εταιρείας Αξιοποίησης και Διαχείρισης Περιουσίας του Δ.Π.Θ. με αιτιολογία κατάθεσης:

Εκτύπωση μεμβρανών, ΤΕΕΠΗ, (Ημερομηνία ορκωμοσίας), (ονοματεπώνυμο του/της φοιτητή/ριας)

**ή** να αναρτήσουν συμπληρωμένη υπεύθυνη δήλωση ότι δεν επιθυμούν έκδοση μεμβράνης πτυχίου (συνημμένο αρχείο doc).

Απαραίτητη προϋπόθεση για την αίτηση συμμετοχής στην ορκωμοσία είναι να έχουν οι δικαιούχοι τακτοποιήσει μέχρι την **Πέμπτη 3 Απριλίου 2025** εκκρεμότητες με τις Υπηρεσίες του Πανεπιστημίου και να αποστείλουν τα παρακάτω δικαιολογητικά -**μόνον εφόσον δεν τα έχουν ήδη αποστείλει**- ηλεκτρονικά ΟΛΑ ΜΑΖΙ στο e-mail της Γραμματείας secr@psed.duth.gr :

* Βεβαίωση από τη Βιβλιοθήκη μη οφειλής βιβλίων (ζητείται μέσω e-mail: education@lib.duth.gr ) και έλεγχος για εκκρεμότητες επιστροφής βιβλίων στην Ηλεκτρονική Υπηρεσία Ολοκληρωμένης Διαχείρισης Συγγραμμάτων **«ΕΥΔΟΞΟΣ»**
* Βεβαίωση από τη Βιβλιοθήκη κατάθεσης αντιγράφου πτυχιακής εργασίας (μόνο σε περίπτωση εκπόνησης πτυχιακής εργασίας)
* Αποστολή της ακαδημαϊκής ταυτότητας (πάσο) ταχυδρομικά ή σε περίπτωση απώλειας, αποστολή δήλωσης απώλειας (από οικείο Α.Τ. ή από το gov.gr) με e-mail.
* Ερωτηματολόγιο για τις σπουδές τους (συνημμένο αρχείο το οποίο μπορεί είτε να κατατεθεί στη Γραμματεία ανώνυμα, είτε να αποσταλεί συμπληρωμένο ηλεκτρονικά στο e-mail: secr@psed.duth.gr)

ΕΠΙΣΗΜΑΝΣΕΙΣ:

α) Στο αμφιθέατρο τελετών θα υπάρχουν μόνο καθήμενοι, οι οποίοι θα καταλάβουν τις θέσεις που θα υποδειχθούν από το προσωπικό. Δεν επιτρέπεται η μετακίνηση των παρισταμένων καθ’ όλη τη διάρκεια της τελετής.

β) Οι τελετές θα έχουν περιορισμένη επαγγελματική φωτογραφική κάλυψη.

γ) Απαγορεύεται αυστηρά η χρήση αντικειμένων που προκαλούν υλική ή ηχητική ρύπανση.

Απαγορεύεται η καταγραφή από οποιονδήποτε συμμετέχοντα και με οποιοδήποτε τρόπο, της τελετής καθομολόγησης καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους, ή η μετάδοση ή η διανομή με οποιοδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του ΔΠΘ, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.

Όσοι δεν λάβουν μέρος στις 02/05/2025 θα έχουν το δικαίωμα να ορκισθούν στην επόμενη προγραμματισμένη ορκωμοσία.

**Μετά το πέρας της ορκωμοσίας** θα ακολουθήσει ανακοίνωση στην ιστοσελίδα του Τμήματος για την ηλεκτρονική παραλαβή από τη σελίδα  [https://students.duth.gr](https://students.duth.gr/)  των παρακάτω ψηφιακά υπογεγραμμένων πιστοποιητικών:

* Αντίγραφο πτυχίου
* Αναλυτική βαθμολογία
* Βεβαίωση πτυχιούχου
* Παράρτημα Διπλώματος (στην ελληνική και αγγλική γλώσσα)
* Βεβαίωση πληροφορικής (εφόσον πληρούνται οι προϋποθέσεις χορήγησης)
* Βεβαίωση πτυχιακής εργασίας (για όσους εκπόνησαν πτυχιακή εργασία)

# Από τη Γραμματεία

 26.03.2025